NHL:n laajennusjoukkue Vegas Golden Knights varasi Glassin seurahistorian ensimmäisenä varauksenaan kuudentena pelaajana kesällä 2017.
**Cody Glass** (s. 1. huhtikuuta 1999 Winnipeg, Manitoba, Kanada) on kanadalainen jääkiekkoilija, joka pelaa NHL-joukkue Nashville Predatorsissa. Vegas Golden Knights varasi hänet ensimmäisellä kierroksella koko NHL:n varaustilaisuuden kuudentena pelaajana kesällä 2017, Golden Knightsin seurahistorian ensimmäisenä varauksena. Glass on pelipaikaltaan keskushyökkääjä, mutta hän osaa pelata myös laidassa. Glass laukoo oikealta.

Pelityyli
---------

*The Sports Forecaster* -sivuston mukaan Glass on lahjakas kahden suunnan hyökkääjä, jolla on erinomaisen syöttö- ja pelintekotaidot. Hän pelaa tasaisen varmasti sekä hyökkäys- että puolustussuuntaan ja Glass omaa hyvän rungon. Hän liikkuu kokoisekseen hyvin ja omaa esimerkillisen työmoraalin. Glassin tulisi kuitenkin lisätä massaa ja käyttää kokonaan enemmän hyödyksi.

Ura
---

### Seuraura

Glassin kasvattajaseura on Seven Oaks MHA. Hän vietti suurimman osan juniorivuosistaan kuitenkin kotikaupungissaan Manitoban Winnipegissa. Kaudella 2013–2014 Glass sijoittui Winnipeg Hawksin joukkueessa tehoilla 31+46=77 koko WBAAA-juniorisarjan pistepörssissä toiseksi edellään vain Winnipeg Monarchsin Stelio Mattheos. Portland Winterhawks varasi hänet 19. pelaajana WHL:n varaustilaisuudessa 2014. Glass pelasi kauden 2014–2015 suurimmaksi osaksi MMHL-junioriliigan Winnipeg Thrashersissa. Hän oli joukkueen paras pistemies, maalintekijä ja syöttäjä tehoilla 23+32=55, joilla Glass jakoi koko liigan pistepörssin seitsemännen sijan Eastman Selectsin Bradly Goethalsin kanssa. Hän edusti kauden aikana myös Manitoban joukkuetta Kanadan talvikisoissa, jossa Glass toimi joukkueensa varakapteenina ja voitti pronssia. Hän pelasi kauden aikana myös kolme WHL-ottelua Winterhawksissa.

Varsinaisella WHL:n tulokaskaudellaan 2015–2016 Glass teki 65 runkosarjaottelussa tehot 10+17=27 ja neljässä playoff-ottelussa tehot 1+2=3. Kaudella 2016–2017 hän oli Winterhawksin paras pistemies ja syöttäjä tehoilla 32+62=94, joilla Glass jakoi koko WHL:n pistepörssin seitsemännen sijan Medicine Hat Tigersin Mason Shaw'n kanssa. Hän voitti myös joukkueen sisäisen tehotilaston lukemalla +31. Glass pelasi kauden aikana myös CHL Top Prospects Gamessa. Hänet valittiin kauden päätteeksi WHL:n läntisen konferenssin ensimmäiseen tähdistökentälliseen.

NHL:n laajennusjoukkue Vegas Golden Knights varasi Glassin ensimmäisellä kierroksella koko varaustilaisuuden kuudentena pelaajana kesällä 2017. Hänestä tuli näin ollen joukkueen seurahistorian ensimmäinen NHL-varaus. Glass teki jo saman kesän heinäkuussa Golden Knightsin kanssa kolmivuotisen tulokassopimuksen. Hän pelasi kauden 2017–2018 vielä Winterhawksin WHL-joukkueessa, jonka paras pistemies ja syöttäjä Glass oli tehoilla 37+65=102, joilla hän jakoi koko liigan pistepörssin kuudennen sijan Swift Current Broncosin Tyler Steenbergenin kanssa. Pudotuspeleissä Glass jakoi tehoilla 4+9=13 joukkueensa sisäisen pistepörssin voiton Kieffer Bellowsin kanssa. Hänet palkittiin kauden päätteeksi WHL:n herrasmiespelaajana Brad Hornung Trophylla ja valittiin läntisen konferenssin ensimmäiseen tähdistökentälliseen. WHL-kauden päätteeksi, huhtikuussa 2018 Glass siirtyi amatööritry-out -sopimuksella AHL-joukkue Chicago Wolvesin vahvuuteen, hän ei kuitenkaan päässyt debytoimaan ennen joukkueen kauden päättymistä.

Myös kauden 2018–2019 Glass aloitti Portland Winterhawksin WHL-joukkueen vahvuudessa. Hän nousi joukkueen kapteeniksi.

Heinäkuussa 2021 Golden Knights kauppasi Glassin Nashville Predatorsiin vaihdossa Nolan Patrickiin.

### Maajoukkueura

Glass pelasi alle 20-vuotiaiden MM-kilpailuissa vuonna 2019, jolloin hän jakoi neljällä osumallaan Kanadan sisäisen syöttöpörssin voiton Morgan Frostin ja Barrett Haytonin kanssa. Valmennus valitsi Glassin joukkueensa turnauksen yhdeksi kolmesta parhaasta pelaajasta. Hän oli mukana Kanadan MM-leiriryhmässä myös vuoden 2018 turnaukseen, mutta hän putosi kuitenkin lopullisesta kisajoukkueesta.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | Winnipeg Thrashers | MMHL | 40 | 23 | 32 | 55 | 26 | 8 | 2 | 2 | 4 | 6 |
|  | Portland Winterhawks | WHL | 3 | 0 | 0 | 0 | 0 | – | – | – | – | – |
| 2015–2016 | Portland Winterhawks | WHL | 65 | 10 | 17 | 27 | 20 | 4 | 1 | 2 | 3 | 0 |
| 2016–2017 | Portland Winterhawks | WHL | 69 | 32 | 62 | 94 | 36 | 11 | 4 | 5 | 9 | 10 | Ykköstähdistö |
| 2017–2018 | Portland Winterhawks | WHL | 64 | 37 | 65 | 102 | 26 | 12 | 4 | 9 | 13 | 2 | Ykköstähdistö |
| 2018–2019 | Portland Winterhawks | WHL | 38 | 15 | 54 | 69 | 18 | 1 | 1 | 0 | 1 | 0 | Ykköstähdistö |  |  |  |  |  | JMM | 5 | 2 | 4 | 6 | 2 |
|  | Chicago Wolves | AHL | 6 | 3 | 2 | 5 | 2 | 22 | 7 | 8 | 15 | 6 |
| 2019–2020 | Vegas Golden Knights | NHL | 39 | 5 | 7 | 12 | 6 | – | – | – | – | – |
|  | Chicago Wolves | AHL | 2 | 1 | 1 | 2 | 0 | – | – | – | – | – |
| 2020–2021 | Vegas Golden Knights | NHL | 27 | 4 | 6 | 10 | 8 | 1 | 0 | 0 | 0 | 0 |
|  | Henderson Silver Knights | AHL | 14 | 4 | 6 | 10 | 24 | 2 | 0 | 3 | 3 | 0 |
| 2021–2022 | Milwaukee Admirals | AHL | 66 | 14 | 48 | 62 | 20 | 7 | 1 | 5 | 6 | 2 |
|  | Nashville Predators | NHL | 8 | 0 | 1 | 1 | 0 | 2 | 0 | 0 | 0 | 0 |
| 2022–2023 | Nashville Predators | NHL | 72 | 14 | 21 | 35 | 20 | – | – | – | – | – |  |  |  |  |  |  | MM | 10 | 0 | 4 | 4 | 2 |
| 4 kautta | yhteensä | NHL | 146 | 23 | 35 | 58 | 34 | 3 | 0 | 0 | 0 | 0 |
| 4 kautta | yhteensä | AHL | 88 | 22 | 57 | 79 | 46 | 31 | 8 | 16 | 24 | 8 |
| 4 kautta | yhteensä | WHL | 239 | 94 | 198 | 292 | 100 | 28 | 10 | 16 | 26 | 12 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Cody Glass**.
* Cody Glass The Internet Hockey Databasessa (englanniksi)
* Cody Glass Eurohockey-sivustolla (englanniksi)
* Cody Glass *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Cody Glass *Elite Prospects*. Everysport Media Group AB.  (englanniksi)
2. 1 2  Cody Glassista Golden Knightsin historian ensimmäinen pelaajavaraus *Jatkoaika.com*.  24.6.2017. Jatkoaika r.y. Viitattu 10.1.2019.
3. 1 2 3 4 5  Cody Glass The Internet Hockey Databasessa (englanniksi)
4. ↑  Ollonqvist, Marko: NHL Draft 2017 – Pelaajaprofiili: Cody Glass *nhlsuomi.com*.  20.6.2017. Noste Media Oy. Viitattu 10.1.2019.
5. ↑  Cody Glass Stats, Profile, Bio, Analysis and More *sportsforecaster.com*. XML Team Solutions, LLC. Viitattu 10.1.2019. (englanniksi)
6. ↑  Golden Knights Sign Three First-Round Picks To Entry-Level Contracts  16.7.2017. LAS VEGAS:  Vegas Golden Knights. Viitattu 10.1.2019. (englanniksi)
7. ↑  Silén, Juuso: Vegas Golden Knightsin toimistolla aherrettu tosissaan – kaksikon lisäksi kolme tärkeää kiinnitystä *nhlsuomi.com*.  16.7.2017. Noste Media Oy. Viitattu 10.1.2019.
8. ↑  Vegas' Glass Highlights Wolves Roster Additions *chicagowolves.com*.  17.4.2018. Chicago Wolves Hockey. Viitattu 10.1.2019. (englanniksi)
9. ↑
10. ↑  Kuusi pelaajaa ulos Kanadan nuorten MM-leiriltä *Jatkoaika.com*.  15.12.2017. Jatkoaika r.y. Viitattu 10.1.2019.